Måltid som passer på fastedager
Periodisk faste kan være positivt for vektnedgang – dette kan du spise på dagene du faster. Det finnes mange måter å følge en fastediett. Vektklubb har tidligere omtalt både periodisk faste, 5:2 og 16:8.  I 5:2-dietten faster du to dager i uken, og spiser vanlig de resterende. Disse to dagene skal kaloriinntaket være på mellom 400 og 600 kalorier.  Det betyr altså at du kan spise, men betydelig mindre enn resten av uken. I denne saken følger syv oppskrifter som kan passe på dagene du faster. Nytt vektprogram: – Noen kan synes at det er lettere – Det som er viktig å tenke på når man faster er at man har færre måltider og muligheter til å få i seg det kroppen trenger av næringsstoffer på, sier kostholdsveileder Desiree Andersen.  Det betyr færre muligheter til å gi kroppen både viktige vitaminer, mineraler og antioksidanter, men også nok proteiner, fett og fiber, påpeker hun. – Proteiner er viktig å få i seg både for å opprettholde muskelmasse i en vektreduksjonsfase, men også fordi det metter lenge, sier Andersen. For å faktisk bli mett, og holde seg mett over en lengre periode, er det viktig at måltidet har et visst volum.  – Det er først når magesekken strekkes at kroppen skiller ut metthetshormoner, sier Andersen. En fin måte å gi måltidene volum, uten å øke kalorimengden kan være å spise mye frukt og grønt.  – Dette er også en fin måte å få dekt behovet for fiber på. Tenk gjerne at halve tallerkenen burde være frukt, bær og grønnsaker. For å være sikker på at du får dekket behovet for ulike næringsstoffer er det lurt å tenke fargerikt, da de ulike fargene representerer ulike antioksidanter, sier Andersen.  Vektreduksjon handler om å ligge i et kaloriunderskudd over tid. Det er derfor viktig at man ikke spiser kaloriene tilbake utenfor fastedagene.  – For mange er også fasten noe man bare ønsker å gjøre i en periode, og det er viktig å faktisk få gode rutiner rundt kostholdet som hjelper en holde vekten også på sikt, sier Andersen og påpeker: – Vektreduksjon til side så er et balansert kosthold ditt viktigste hjelpemiddel for god energi og overskudd i hverdagen. Kroppen vår trenger bra mat for å holde deg frisk, glad og energisk. Elizabeth Lingjærde har selv fulgt 5:2-dietten og skrevet bok om det. På dagene man skal faste, anbefaler Lingjærde spesielt magre proteiner. – Torsk, eggehvite, Skyr, mager cottage cheese, tunfisk, kylling uten skinn og rent viltkjøtt for eksempel. Eller linser og belgfrukter. Proteiner er kroppens viktigste næring, gir høyest metthetsfølelse og er musklenes byggesteiner, sier hun.  Lingjerde anbefaler også buljongbaserte supper med mye smak, som kan gi høy grad av metthet og næring.  – For eksempel thaisupper eller supper på rotgrønnsaker, purre og vann.  Av snacks liker Lingjærde stangselleri, gulrøtter, epler og knekkebrød med få kalorier og høyt fiberinnhold på fastedagene. – Prioriter magre proteiner og grove karbohydrater. Gjerne litt sitrus eller paprika ved siden av for C-vitamin, så har du dekket kroppens behov. Vær raus med krydder og urter. De er svært næringsrike på mikronæringsstoffer og kalorifattige, tipser hun. Kalorifattig: 12 snacks til under 100 kcal Klinisk ernæringsfysiolog Inge Lindseth mener fasteimiterende dietter kan ha flere fordeler. Han ga i 2023 ut boken «Femdagers nullstilling» med Susann Stave.  Han forklarer tilnærmingen slik:  – Ved fasteimiterende diett følger man bestemte menyer hver dag av fasten. Hva man spiser vil derfor bestemmes av menyer som er laget på forhånd. Man kan alternativt lage menyer selv, og da er det bestemte mengder proteiner, karbohydrater, fett, og fiber som man skal styre etter, og det viktigste blir å ikke få i seg mer enn det som er målverdiene, sier Lindseth. Her er noen gode oppskrifter til fastedagene (oppskriftene er kun tilgjengelig for Vektklubb-medlemmer). Se oppskrift og kaloriberegning her! Se oppskriften og kaloriberegning her! – Jeg sier det bare som en vennlig advarsel. Når du først har begynt å lage fajitas på denne måten kommer du aldri til å gå tilbake til originalen! En fargefest av et måltid som lager seg selv i ovnen, sier Desiree Andersen som står bak retten. Se oppskrift og kaloriberegning her! Se oppskrift og kaloriberegning her! Se oppskrift og kaloriberegning her! Se oppskrift og kaloriberegning her!
Vektklubb belyser hvordan periodisk faste kan fremme vekttap, med vekt på 5:2-dietten som innebærer to fastedager per uke. På fastedager skal kaloriinntaket holdes mellom 400 og 600 kalorier, og det er viktig å fortsatt dekke næringsstoffbehovet. Proteiner er sentrale for å opprettholde muskelmasse og sikre langvarig metthetsfølelse. Måltidene bør inneholde volum og fiber, og Elizabeth Lingjærde anbefaler magre proteiner og buljongbaserte supper. Balansert kosthold og gode matvaner regnes som nøkkel til både vekthold og generell helse, understreker ernæringseksperter.